CELEX: 32006D0677
Language: mt
Date: 2006-09-29 00:00:00
Title: Deċiżjoni tal-Kummissjoni tad- 29 ta’ Settembru 2006 li jistabbilixxi l-linji ta' gwida li jistipulaw il-kriterji għat-twettiq tal-verifiki skond ir-Regolament (KE) Nru 882/2004 tal-Parlament Ewropew u l-Kunsill dwar kontrolli uffiċjali mwettqa sabiex jassiguraw il-verifika tal-konformità mal-liġi ta’ l-għalf u l-ikel, u mar-regoli tas-saħħa ta’ l-annimali u l-benessri ta' l-annimali (innotifikata taħt dokument numru C(2006) 4026) Test b'rilevanza għaż-ŻEE

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               259
            
         DEĊIŻJONI TAL-KUMMISSJONI
   tad-29 ta’ Settembru 2006
   li jistabbilixxi l-linji ta' gwida li jistipulaw il-kriterji għat-twettiq tal-verifiki skond ir-Regolament (KE) Nru 882/2004 tal-Parlament Ewropew u l-Kunsill dwar kontrolli uffiċjali mwettqa sabiex jassiguraw il-verifika tal-konformità mal-liġi ta’ l-għalf u l-ikel, u mar-regoli tas-saħħa ta’ l-annimali u l-benessri ta' l-annimali
   (innotifikata taħt dokument numru C(2006) 4026)
   (Test b'rilevanza għaż-ŻEE)
   (2006/677/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u l-Kunsill tad-29 ta’April 2004 dwar kontrolli uffiċjali mwettqa sabiex jassiguraw il-verifika tal-konformità mal-liġi ta’ l-għalf u l-ikel, u mar-regoli tas-saħħa ta’ l-annimali u l-benessri ta' l-annimali (1), u partikolarment l-Artikolu 43(1)(i) tiegħu,
   Wara li kkonsultat mal-Kumitat Permanenti dwar il-Katina Alimentari u s-Saħħa ta’ l-Annimali,
   Billi:
   
               (1)
            
            
               Skond ir-Regolament (KE) Nru 882/2004 tal-Parlament Ewropew u l-Kunsill tad-29 ta’ April 2004 dwar kontrolli uffiċjali mwettqa sabiex jassiguraw il-verifika tal-konformità mal-liġi ta’ l-għalf u l-ikel, u mar-regoli tas-saħħa ta’ l-annimali u l-benessri ta' l-annimali, u partikolarment l-Artikolu 4(6)(i) tiegħu, l-awtoritajiet kompetenti ta’ l-Istati Membri għandhom iwettqu verifiki interni jew jistgħu jġiegħlu li jitwettqu verifiki esterni biex jiżguraw li jkunu qed jintlaħqu l-għanijiet ta’ dan ir-Regolament..
            
         
               (2)
            
            
               Jeħtieġ li l-Kummissjoni tfassal linji ta’ gwida li jistipulaw il-kriterji għat-twettiq ta’ verifiki msemmija fl-Artikolu 4(6) tar-Regolament (KE) Nru 882/2004 u b’hekk jirreflettu l-istandards u r-rakkomandazzjonijiet tal-korpi internazzjonali relevanti dwar l-organizzazzjoni u t-tħaddim tas-servizzi uffiċjali. Il-linji ta' gwida ma jorbtux iżda jiswew biex jipprovdu gwida utili lill-Istati Membri fl-implimentazzjoni tar-Regolament (KE) Nru 882/2004.
            
         
               (3)
            
            
               Il-Kumitat Ewropew għall-Istandardizzazzjoni (CEN) u l-Organizzazzjoni Internazzjonali għall-Istandardizzazzjoni (ISO) żviluppaw standards, li xi aspetti tagħhom huma xierqa għall-iskopijiet tat-twaqqif tal-linji ta’ gwida.
            
         ADOTTAT DIN ID-DEĊIŻJONI:
   Artikolu 1
   Il-linji ta' gwida li jistipulaw il-kriterji għat-twettiq tal-verifiki fuq kontrolli uffiċjali mwettqa sabiex jassiguraw il-verifika tal-konformità mal-liġi ta’ l-għalf u l-ikel, u mar-regoli tas-saħħa ta’ l-annimali u l-benessri ta' l-annimali msemmija fl-Artikolu 4(6) tar-Regolament (KE) Nru 882/2004 huma stipulati fl-Anness.
   Il-linji ta’ gwida japplikaw mingħajr preġudizzju lill-Artikoli 41 sa 49 tar-Regolament (KE) Nru 796/2004 (2).
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar id-29 ta’ Settembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 165, tat-30.4.2004, p. 1; verżjoni koreġuta fi ĠU L 191, tat-28.5.2004, p. 1. Regolament hekk kif emendat bir-Regolament tal-Kummissjoni (KE) Nru 776/2006 (ĠU L 136, 24.5.2006, p. 3).
   
      (2)  ĠU L 141, tat-30.4.2004, p. 18.
   
      ANNESS
      IL-LINJI TA' GWIDA GĦAS-SISTEMI TA’ VERIFIKA TA’ L-AWTORITAJIET KOMPETENTI
      Werrej
      
                  1.
               
               SKOP U AMBITU
               
            
                  2.
               
               SFOND U BAŻI ĠURIDIKA
               
            
                  2.1.
               
               L-Artikolu 4(6): kriterji operattivi għall-awtoritajiet kompetenti
               
            
                  2.2.
               
               L-Artikolu 2(6): Id-definizzjoni ta' “verifika”
               
            
                  3.
               
               ID-DEFINIZZJONIJIET
               
            
                  4.
               
               GWIDA ĠENERALI
               
            
                  5.
               
               IN-NATURA TAL-PROĊESS TA' VERIFIKA
               
            
                  5.1.
               
               Strateġija sistematika
               
            
                  5.2.
               
               Trasparenza
               
            
                  5.3.
               
               Indipendenza
               
            
                  5.4.
               
               Skrutinju indipendenti
               
            
                  6.
               
               IMPLIMENTAZZJONI TAL-PROĊESS TA' VERIFIKA
               
            
                  6.1.
               
               Prinċipji ta' gwida: (a) Konformità ma' l-arranġamenti ppjanati; (b) Implimentazzjoni effettiva; (c) Adegwatezza għall-ksib ta' l-għanijiet
               
            
                  6.2.
               
               Ir-rapport tal-verifiki
               
            
                  6.3.
               
               Segwitu tar-riżultati tal-verifika
               
            
                  6.4.
               
               Reviżjoni tal-verifika u t-tixrid ta' l-aħjar prassi
               
            
                  6.5.
               
               Riżorsi
               
            
                  6.6.
               
               Kompetenzi tal-verifkatur
               
            1.   Skop u Ambitu
      Dawn il-linji ta' gwida jipprovdu gwida dwar in-natura u l-implimentazzjoni tas-sistemi ta' verifika mill-awtoritajiet nazzjonali kompetenti. L-iskop tas-sistemi ta' verifika huwa li jaraw jekk il-kontrolli uffiċjali relatati ma’ l-għalf u l-ikel u r-regoli dwar is-saħħa ta’ l-annimali u l-benessri ta’ l-annimali humiex effettivament implimentati u jekk humiex adatti biex jinkisbu l-għanijiet tal-leġiżlazzjoni relevanti, inkluż il-konformità mal-pjanijiet ta' kontroll nazzjonali.
      Dawn il-linji ta' gwida, aktar milli jistipulaw metodi dettaljati, ifittxu li jistabbilixxu l-prinċipji li għandhom ikunu osservati fir-rigward tal-faċilitazzjoni ta’ l-applikazzjoni tagħhom għad-diversità tas-sistemi ta' verifika ta' l-Istati Membri. Il-metodi magħżula għall-applikazzjoni tal-prinċipji f’dawn il-linji ta' gwida jistgħu jvarjaw skond id-daqs, in-natura, in-numru u l-kumplessità ta' l-awtoritajiet kompetenti responsabbli għall-kontrolli uffiċjali madwar l-Istati Membri.
      2.   Sfond u Bażi Ġuridika – Regolament (KE) Nru 882/2004
      Il-linji ta’ gwida jistabbilixxu l-kriterji għat-twettiq tal-verifiki previsti fl-Artikolu 4(6) tar-Regolament (KE) Nru 882/2004. F'rabta ma' dan huma relevanti s-siltiet mir-Regolament li ġejjin:
      2.1.   L-Artikolu 4(6): kriterji operattivi għall-awtoritajiet kompetenti
      L-awtoritajiet kompetenti għandhom iwettqu verifiki interni jew jistgħu jġiegħlu li jitwettqu verifiki esterni, u għandhom jieħdu l-miżuri meħtieġa fid-dawl tar-riżultati tagħhom, biex jiżguraw li jkunu qed jintlaħqu l-għanijiet ta’ dan ir-Regolament. Dawn il-verifiki għandhom ikunu suġġetti għal skrutinju indipendenti u għandhom jitwettqu b’mod trasparenti.
      2.2.   L-Artikolu 2(6): id-definizzjoni ta' “verifika”
      “‘verifika’ tfisser eżami sistematiku u indipendenti biex jiġi stabbilit jekk l-attivitajiet u r-riżultati relatati jkunx jikkonformaw ma’ arranġamenti ppjanati u jekk dawn l-arranġamenti jkunux effettivament implimentati u jkunux adattati biex jinkisbu l-għanijiet;”
      3.   Id-Definizzjonijiet
      Għall-iskopijiet ta' dawn il-linji ta' gwida, japplikaw id-definizzjonijiet stabbiliti fl-Artikolu 2 tar-Regolament (KE) Nru 882/2004, l-Artikoli 2 u 3 tar-Regolament (KE) Nru 178/2002 (1), ISO 19011:2002 (2) u ISO 9000:2000 (3).
      Partikolarment, id-definizzjonijiet mill-ISO 19011:2002 u ISO 9000:2000 li ġejjin għandhom jiġu nnutati:
      “Kriterji ta' verifika” tfisser sett ta' oqsma ta' natura politika, proċeduri jew rekwiżiti li jintużaw bħala referenza għat-tqabbil mal-provi tal-verifika, jiġifieri l-istandard li fuqu l-attivitajiet ta' min qed huwa vverifikat jiġu valutati.
      “Pjan ta' verifika” tfisser id-deskrizzjoni ta' l-attivitajiet u l-arranġamenti għal verifika.
      “Programm ta' verifika” tfisser sett ta' verifika waħda jew aktar ippjanata/i għal perjodu speċifiku u maħsuba għal skop speċifiku.
      “Tim tal-verifika” tfisser verifikatur wieħed jew aktar li jwettaq/jwettqu verifika, appoġġata jekk meħtieġ, minn esperti tekniċi.
      “Entità vverifikata” tfisser organizzazzjoni li qed tkun ivverifikata.
      “Verifikatur” tfisser persuna bil-kompetenza li jwettaq verifika.
      “Azzjoni korrettiva” tfisser azzjoni biex telimina l-kawża tan-nuqqas ta' konformità individwat jew sitwazzjoni oħra mhux mixtieqa.
      “Azzjoni preventiva” tfisser azzjoni biex telimina l-kawża tan-nuqqas ta' konformità potenzjali jew sitwazzjoni oħra mhux mixtieqa.
      “Espert tekniku” tfisser persuna li tipprovdi għarfien speċifiku jew kompetenza lit-tim tal-verifika.
      Għall-għanijiet ta' dawn il-Linji ta' gwida, id-definizzjonijiet li ġejjin japplikaw:
      “Korp ta' verifika” tfisser korp li jwettaq il-proċess ta' verifika. Din tista' tkun entità interna jew esterna.
      “Proċess ta' verifika” tfisser sett ta’ attivitajiet deskritti fit-Taqsima 5.1 (Strateġija sistematika).
      “Sistema ta’ verifika” tfisser it-tagħqid ta’ korp ta’ verifika wieħed jew aktar li jwettaq/jwettqu verifika fi ħdan jew bejn awtoritajiet kompetenti.
      “Katina tal-produzzjoni” tfisser il-katina tal-produzzjoni kollha li tinkorpora kull ’stadju ta' produzzjoni, ipproċessar u tqassim’ kif deskritt fl-Artikolu 3(16) tar-Regolament (KE) Nru 178/2002.
      4.   Gwida Ġenerali
      Fejn tiddaħħal tagħqida ta’ sistemi ta’ verifika fi Stat Membru, għandhom jitwaqqfu mekkaniżmi biex jassiguraw li s-sistemi ta’ verifika jkopru l-attivitajiet ta' kontroll kollha taħt ir-Regolament (KE) Nru 882/2004, inkluż is-saħħa ta’ l-annimali u l-benessri ta’ l-annimali f’kull stadju tal-katina tal-produzzjoni ta' l-għalf u ta' l-ikel, kif ukoll inkluż l-attivitajiet ta’ l-aġenziji jew korpi ta’ kontroll kollha involuti.
      Partikolarment, fejn ix-xogħol ta’ kontroll huwa ddelegat lil korp ta’ kontroll, u l-awtorità kompetenti għażlet li tivverifika aktar milli tispezzjona l-korp ta’ kontroll, imbagħad l-obbligi kuntrattwali tal-korp li ssirlu d-delega għandu jinkludi l-aċċettazzjoni tar-rekwiżiti tal-verifika u l-kundizzjonijiet tagħhom.
      Flimkien mal-gwida speċifika stabbilita f'dan id-dokument, l-ISO 19011:2002 għandu jkun ta' referenza għall-gwida ġenerali.
      5.   In-Natura tal-Proċess ta' Verifika
      5.1.   Strateġija sistematika
      Għandha tkun applikata strateġija sistematika għall-ippjanar, it-twettiq, is-segwitu u l-ġestjoni tal-verifiki. Għal dak il-għan, il-proċess ta’ verifika għandu:
      
                  —
               
               
                  ikun ir-riżultat ta’ proċess ta’ ppjanar trasparenti li jidentifika prijoritajiet ibbażati fuq ir-riskji konformi mar-responsabilitajiet ta’ l-awtorità kompetenti skond ir-Regolament (KE) Nru 882/2004.
               
            
                  —
               
               
                  ikun parti minn programm ta' verifika li jassigura kopertura adegwata ta' l-oqsma ta' attività relevanti kollha u l-awtoritajiet kompetenti kollha fi ħdan is-setturi koperti mir-Regolament (KE) Nru 882/2004 bi frekwenza xierqa bbażata fuq ir-riskju mifruxa fuq perjodu li ma jaqbiżx il-ħames snin;
               
            
                  —
               
               
                  ikun appoġġat minn proċeduri ta' verifika dokumentati u reġistri biex il-konsistenza bejn il-verifikaturi tkun assigurata u biex jintwera li qed tkun segwita strateġija sistematika;
               
            
                  —
               
               
                  jinkludi proċeduri li jiġġeneraw sejbiet mill-verifiki, inkluż l-identifikazzjoni ta’ l-evidenza ta' konformità u n-nuqqas ta' konformità, kif jixraq, u t-tħejjija, l-approvazzjoni u t-tqassim tar-rapporti tal-verifika;
               
            
                  —
               
               
                  jinkludi proċeduri biex jirrevedu l-konklużjonijiet tal-verifika, sabiex tkun identifikata elementi b’saħħithom u dgħufijiet fis-sistema ta' kontroll fit-totalità tagħha, tixxerred l-aħjar prassi u jiġi assigurat il-monitoraġġ ta' azzjonijiet korrettivi u preventivi.
               
            
                  —
               
               
                  ikun sorveljat u rivedut biex jiġi assigurat li l-għanijiet tal-programm ta' verifika jintlaħqu u l-opportunitajiet għal titjib jiġu identifikati.
               
            Meta iktar minn programm ta' verifika wieħed huwa previst fi Stat Membru, għandhom jittieħdu l-passi biex il-koordinament effettiv ta' dawn il-programmi jkun assigurat, biex proċess ta' verifika uniformi jkun assigurat fost l-awtoritajiet kompetenti relevanti. Il-programm(i) ta' verifika għandhom ikopru wkoll il-livelli relevanti kollha tal-ġerarkija ta’ l-awtorità kompetenti.
      5.2.   Trasparenza
      Sabiex tintwera t-trasparenza fil-proċess ta' verifika, il-proċeduri dokumentati għandhom jinkludu b'mod partikolari proċess ta’ ppjanar tal-verifika ddefinit b’mod ċar, il-kriterji ta' verifika u mekkaniżmi ta’ approvazzjoni u ta’ tqassim ta’ rapporti tal-verifika.
      Il-ġestjoni u l-implimentazzjoni tal-proċess ta' verifika għandhom ikunu trasparenti għall-partijiet interessati relevanti kollha. B’mod partikolari, għandu jkun hemm trasparenza totali bejn il-korp ta' verifika u l-entità vverifikata. Il-garanzija li l-proċess ta' verifika huwa trasparenti f’għajnejn il-partijiet interessati tgħin fit-tixrid ta' informazzjoni, u partikolarment fil-qsim ta' l-aħjar prassi fi ħdan u bejn l-awtoritajiet kompetenti.
      L-Istati Membri għandhom jadottaw il-miżuri xierqa biex jassiguraw trasparenza fis-sistema ta’ verifika tagħhom, waqt li jqisu r-rekwiżiti ġuridiċi nazzjonali u oħrajn. Għal dak il-għan, l-Istati Membri għandhom iqisu l-inkoraġġiment ta' prassi li ttejjeb it-trasparenza tal-proċess. Xi eżempji ta’ din il-prassi huma elenkati fit-Tabella 1. L-Istati Membri għandhom jibbilanċjaw il-ħtieġa għat-trasparenza mar-riskju li jimminaw il-kapaċità tas-sistema ta' verifika li tikseb l-għanijiet tagħha fid-deċiżjonijiet dwar dawn il-miżuri. Biex il-benefiċċji tat-trasparenza jkunu pperfezzjonalizzati, għandha tingħaqad ma' rappurtar ibbilanċjat, li hu taħlita xierqa ta' konformità vverifikata (sejbiet pożittivi) u oqsma għat-titjib (sejbiet negattivi)
      
                  Prassi tal-korp ta' verifika
               
               
                  Entità vverifikata
               
               
                  Fi ħdan l-awtorità kompetenti
               
               
                  Fost l-awtoritajiet kompetenti (fi ħdan l-Istati Membri)
               
               
                  Partijiet interessati pubbliċi u oħrajn
               
            
                  Aċċess għall-proċeduri dokumentati tal-korp ta' verifika
               
               
                  
                     
               
               
                  
                     
               
               
                  
                     
               
               
                   
               
            
                  Konsulenza dwar l-ippjanar tal-programm ta' verifika
               
               
                  
                     
               
               
                  
                     
               
               
                  
                     
               
               
                   
               
            
                  Pubblikazzjoni tal-programm ta’ verifika
               
               
                  
                     
               
               
                  
                     
               
               
                  
                     
               
               
                  
                     
               
            
                  Preżentazzjoni tal-pjan ta' verifika
               
               
                  
                     
               
               
                  
                     
               
               
                   
               
               
                   
               
            
                  Opportunità li jsiru kummenti fuq l-abbozz tar-rapport tal-verifika
               
               
                  
                     
               
               
                  
                     
               
               
                   
               
               
                   
               
            
                  Tqassim tar-rapport finali tal-verifika
               
               
                  
                     
               
               
                  
                     
               
               
                  
                     
               
               
                   
               
            
                  Pubblikazzjoni tal-kummenti ta’ l-entità vverifikata dwar l-abbozz tar-rapport
               
               
                   
               
               
                  
                     
               
               
                  
                     
               
               
                  
                     
               
            
                  Pubblikazzjoni tar-rapport finali tal-verifika
               
               
                  
                     
               
               
                  
                     
               
               
                  
                     
               
               
                  
                     
               
            
                  Pubblikazzjoni tas-sommarji tar-rapporti finali tal-verifika u tar-rapport annwali
               
               
                  
                     
               
               
                  
                     
               
               
                  
                     
               
               
                  
                     
               
            
                  Pubblikazzjoni tal-pjan ta’ azzjoni ta’ l-entità vverifikata
               
               
                  
                     
               
               
                  
                     
               
               
                  
                     
               
               
                  
                     
               
            
                  Pubblikazzjoni tas-segwitu tar-riżultati tal-verifika
               
               
                  
                     
               
               
                  
                     
               
               
                  
                     
               
               
                  
                     
               
            5.3.   Indipendenza
      Il-korpi ta’ verifika għandhom ikunu ħielsa minn kull pressjoni kummerċjali, finanzjarja, ġerarkika, politika jew oħrajn li jistgħu jaffettwaw il-ġudizzju tagħhom jew ir-riżultat tal-proċess ta' verifika. Is-sistema ta’ verifika, il-korp ta' verifika u l-verifikatur għandhom ikunu indipendenti mill-attività vverifikata u ħielsa minn preġudizzji jew kunflitti ta' interessi. Il-verifikaturi ma għandhomx jivverfikaw oqsma jew attivitajiet li jkunu direttament responsabbli għalihom.
      L-awtoritajiet kompetenti kollha għandhom idaħħlu salvagwardji biex jassiguraw li r-responsabilità u d-dmir li jingħata kont tal-verifika u ta' l-attivitajiet ta' kontroll, bħall-ġestjoni u s-superviżjoni tas-sistemi ta' kontroll uffiċjali, jinżammu distinti biżżejjed.
      Meta t-tim ta’ verifika jagħmel rakkomandazzjonijiet għal azzjoni korrettiva u preventiva, l-entità vverifikata għandha tagħżel il-metodi li għandhom ikunu applikati għal din l-azzjoni. L-involviment attiv tat-tim ta’ verifika fis-segwitu għandu jkun limitat għall-valutazzjoni ta’ l-adegwatezza tal-pjan ta' azzjoni u l-effettività ta' l-azzjoni korrettiva u preventiva. L-entitajiet vverifikati ma għandhomx ikunu fil-qagħda li jfixklu l-programm ta' verifika, is-sejbiet jew il-konklużjonijiet. Għandhom ikunu kkonsultati fuq l-abbozz tar-rapport u l-kummenti tagħhom għandhom jitqisu mill-korp ta' verifika. Dawk il-kummenti għandhom jitqiesu, fejn jixraq, b’mod trasparenti.
      Il-punti li ġejjin jistgħu jgħinu fil-garanzija li l-proċess ta' verifika jissalvagwardja l-indipendenza kemm tal-korp ta' verifika kif ukoll tat-tim ta' verifika:
      
                  —
               
               
                  għandu jkun ipprovdut mandat ċar u dokumentat li jiflaħ setgħa adegwata għat-twettiq tal-verifiki;
               
            
                  —
               
               
                  la l-korp ta' verifika u lanqas it-tim ta' verifika ma għandhom ikunu involuti fil-ġestjoni jew is-superviżjoni tas-sistemi ta' kontroll li jiġu vverifikati;
               
            
                  —
               
               
                  għall-verifiki esterni, il-korp ta' verifika u t-tim ta' verifika għandhom ikunu esterni fir-rigward ta’, u indipendenti mill-ġerarkija organizzattiva ta' l-entità vverifikata;
               
            
                  —
               
               
                  għall-verifiki interni, għandhom jiġu applikati l-prinċipji ġenerali li ġejjin biex l-indipendenza u t-trasparenza tal-proċess ikun assigurat:
                  
                              —
                           
                           
                              il-korp ta' verifika u t-tim ta' verifika għandhom jinħatru mill-ogħla korp ta' ġestjoni;
                           
                        
                              —
                           
                           
                              il-korp ta' verifika u/jew it-tim ta' verifika għandhom jirrapurtaw lill-ogħla korp ta' ġestjoni;
                           
                        
                              —
                           
                           
                              għandu jitwettaq iċċekkjar biex jiġi assigurat li ebda kunflitt ta' interessi ma jeżisti kemm għall-korp ta' verifika kif ukoll għat-tim ta' verifika.
                           
                        
            Il-korpi ta' verifika indipendenti għandhom ikunu esterni fir-rigward ta' jew separati mill-ġestjoni ta' l-attivitajiet vverifikati. Il-korpi ta' verifika interni għandhom jirrapurtaw lill-ogħla livelli maniġerjali fi ħdan l-istruttura organizzattiva.
      Meta għarfien espert meħtieġ għall-verifika huwa disponibbli biss fi ħdan l-awtorità kompetenti, għandhom jittieħdu miżuri biex jassiguraw li t-tim ta' verifika jibqa' indipendenti. Meta l-attivitajiet ta' kontroll huma organizzati fuq bażi reġjonali, jista' jsir skambju bejn l-ispeċjalisti tekniċi sabiex l-indipendenza tagħhom tkun assigurata.
      5.4.   Skrutinju indipendenti tal-Proċess ta' Verifika
      Il-proċess ta' verifika għandu jkun suġġett għal skrutinju minn persuna jew korp indipendenti sabiex jiġi ċċekkjat jekk l-għanijiet humiex jintlaħqu. It-tali persuna jew korp indipendenti għandha/għandu jkollha/jkollu biżżejjed awtorità, għarfien espert u riżorsi biex twettaq/iwettaq dan ix-xogħol b’mod effettiv. L-istrateġiji għal skrutinju indipendenti jistgħu jvarjaw, skond l-attività jew l-awtorità indipendenti. Meta korp jew kumitat ġie stabbilit bil-ħsieb li jwettaq skrutinju indipendenti fuq il-proċess ta' verifika, persuna indipendenti jew aktar għandha tkun membru ta' dan il-korp jew kumitat. Dawn il-persuni indipendenti għandhom ikollhom aċċess għall-proċess ta' verfika u jkollhom is-setgħa li jikkontribwixxu bi sħiħ lejh. Għandhom jittieħdu azzjonijiet biex isir rimedju għal kull nuqqas identifikat fil-proċess ta' verifika minn persuna jew korp indipendenti.
      6.   Implimentazzjoni tal-Proċess ta' Verifika
      6.1.   Prinċipji ta' gwida: (a) Konformità ma’ l-arranġamenti ppjanati; (b) Implimentazzjoni effettiva; (c) Adegwatezza għall-ksib ta' l-għanijiet
      Is-sistema ta' verifika, biex tkun konformi mar-rekwiżiti ta' l-Artikolu 4(6) tar-Regolament (KE) Nru 882/2004, għandha tkopri t-tliet punti li ġejjin stipulati fl-Artikolu 2(6):
      
                  a)
               
               
                  Verifika tal-konformità ma' l-arranġamenti ppjanati biex jipprovdu garanziji li kontrolli uffiċjali jitwettqu kif maħsub u li kull struzzjoni jew linja ta' gwida mogħtija lill-istaff li jwettaq il-kontrolli jiġi segwiti. Dan jista' jiġi indirizzat essenzjalment b’reviżjoni tad-dokument, iżda jeħtieġ ukoll verifika fuq il-post. It-tim ta' verifika se jeħtieġ għarfien u ħiliet ta’ verifika ġeneriċi tajba biex jindirizzaw dan l-għan tal-verifika.
               
            
                  b)
               
               
                  Verifika ta' l-implimentazzjoni effettiva ta' l-arranġamenti ppjanati. Għandha tiddaħħal implimentazzjoni operattiva fuq il-post sabiex l-effettività, li hi l-punt sa liema r-riżultati ppjanati jinkisbu, tkun valutata. Din għandha tinkludi valutazzjoni tal-kwalità u tal-konsistenza tal-kontrolli u għandha tinvolvi attivitajiet ta' verifika fuq il-post. It-tim ta' verifika se jeħtieġ l-għarfien espert tekniku relevanti biex jindirizzaw dan l-għan tal-verifika.
               
            
                  ċ)
               
               
                  Is-sistema ta' verifika għandha wkoll tfittex li tivvaluta jekk l-arranġamenti ppjanati humiex adatti biex jiksbu l-għanijiet tar-Regolament (KE) Nru 882/2004, u partikolarment il-pjan waħdieni integrat ta' kontroll nazzjonali multiannwali. Dan għandu jinkludi l-valutazzjoni ta’ l-adegwatezza tal-kontrolli uffiċjali, per eżempju, fir-rigward tal-frekwenza u l-metodi applikati, b’kunsiderazzjoni għall-istruttura tal-katina/ktajjen tal-produzzjoni u l-prassi u l-volum tal-produzzjoni. It-tim ta' verifika għandu jkollu għarfien u komprensjoni tas-sistema ta' verifika, flimkien mal-kontribut tekniku relevanti biex l-għan tal-verifika jkun indirizzat.
               
            Dan li ġej għandu jitqies sabiex ikun determinat jekk l-arranġamenti ppjanati humiex adatti biex jiksbu l-għanijiet stipulati fi (c) hawn fuq:
      Il-
            kriterji ta' verifika
          għandhom jinkludu għanijiet strateġiċi li ġejjin mir-Regolamenti (KE) Nru 178/2002 u Nru 882/2004 (inkluż il-pjan waħdieni integrat ta’ kontroll nazzjonali multiannwali) u l-leġiżlazzjoni nazzjonali.
      L-
            attenzjoni primarja
          tal-verifiki għandha tkun l-arranġamenti ta' kontroll dwar il-punti kritiċi għall-kontroll tal-katina/ktajjen tal-produzzjoni. L-enfasi għandha tkun fuq il-valutazzjoni dwar jekk l-arranġamenti ppjanati humiex kapaċi jagħtu biżżejjed garanziji dwar (a) is-sikurezza tal-prodott(i) aħħari(ja) u (b) il-konformità ma' rekwiżiti leġiżlattivi ta' l-għalf u l-ikel u mas-saħħa ta' l-annimali u r-regoli għall-benessri. Sabiex dan jintlaħaq, il-verifika/i għandha/hom fejn hu possibbli testendi/jestendu lil hinn u bejn il-fruntieri amministrattivi.
      6.2.   Ir-rapport tal-verifiki
      Ir-rapporti tal-verifika għandhom ikun fihom konklużjonijiet ċari mis-sejbiet tal-verifika u, fejn jixraq, rakkomandazzjonijiet.
      
                  —
               
               
                  Il-
                        Konklużjonijiet
                      għandhom jindirizzaw il-konformità ma' l-arranġamenti, l-effettività ta' l-implimentazzjoni, u l-adegwatezza ta' l-arranġamenti ppjanati biex jiksbu, kif jixraq, l-għanijiet dikjarati. Għandhom ikunu msejsa fuq l-evidenza oġġettiva. Partikolarment, meta l-konklużjonijiet jiġu stabbiliti għall-adegwatezza ta' l-arranġamenti ppjanati biex jiksbu l-għanijiet dikjarati, l-evidenza tista' tinkiseb mill-ġabra u analiżi tar-riżultati minn bosta verifiki. F'dan il-każ il-konklużjonijiet għandhom ikunu estiżi lil hinn mill-fruntieri ta' stabbilimenti individwali, unitajiet ta' awtoritajiet u awtoritajiet.
               
            
                  —
               
               
                  Ir-
                        Rakkomandazzjonijiet
                      għandhom jindirizzaw ir-riżultat aħħari li jrid jingħata iktar milli l-mezzi biex jissewwew in-nuqqas ta' konformità. Ir-rakkomandazzjonijiet għandhom ikunu msejsa fuq konklużjonijiet sodi.
               
            6.3.   Segwitu tar-riżultati tal-verifika
      Għandu jitfassal pjan ta' azzjoni, fejn hu xieraq, u dan għandu jingħata mill-entità vverifikata. Dan għandu jipproponi azzjoni korrettiva u preventiva marbuta ma' perjodu ta' żmien biex jindirizza kull dgħjufija identifikata mill-verifika jew mill-programm ta' verifika. It-tim ta' verifika għandu jivvaluta l-adegwatezza tal-pjan ta' azzjoni u jista' jkun involut fil-verifika ta’ l-implimentazzjoni sussegwenti tiegħu.
      
                  —
               
               
                  
                     
                        Pjan ta' azzjoni
                      jippermetti lit-tim ta' verifika jivvaluta jekk l-azzjoni korrettiva u preventiva proposta hijiex biżżejjed biex tindirizza r-rakkomandazzjonijiet tar-rapport tal-verifika. Il-pjanijiet ta' azzjoni għandhom jinkludu l-prijoritizzazzjoni u l-perjodu ta' żmien għat-tlestija ta' l-azzjoni korrettiva u preventiva. Firxa wiesgħa ta' pjanijiet ta' azzjoni differenti tista' titqies sodisfaċenti. Għandha tkun l-entità vverifikata li tagħmel l-għażla fost dawk disponibbli.
               
            
                  —
               
               
                  
                     
                        L-azzjoni korrettiva u preventiva
                      ma għandhiex tkun ristretta għall-indirizzar ta' rekwiżiti tekniċi speċifiċi iżda għandha, fejn jixraq, tinkludi miżuri mifruxa mas-sistema kollha (per eżempju l-komunikazzjoni, il-kooperazzjoni, il-koordinament, ir-reviżjoni u t-titjib tal-proċessi ta' kontroll, eċċ.). Analiżi tal-kawżi profondi (root-cause analysis) ta’ kull nuqqas ta' konformità għandha titwettaq mill-entità vverifikata sabiex tiddetermina l-ixraq azzjoni korrettiva u preventiva. Kull differenza bejn l-opinjonijiet ta’ l-entità vverifikata u t-tim ta' verifika għandha tkun solvuta.
               
            
                  —
               
               
                  
                     
                        Għeluq:
                      Għandhom ikunu stabbiliti mekkaniżmi biex jassiguraw li l-pjanijiet ta' azzjoni jkunu xierqa u li l-azzjonijiet korrettivi u preventivi jintemmu effettivament fil-waqt. Għandhom jiġu maqbula l-proċeduri għall-verifika ta' għeluq il-pjan ta' azzjoni bejn l-entità vverifikata u t-tim ta' verifika.
               
            6.4.   Reviżjoni tal-verifika u tixrid ta' l-aħjar prassi
      Għandom jitqisu l-implikazzjonijiet tas-sejbiet tal-verifika għas-setturi u reġjuni oħrajn, partikolarment fl-Istati Membri fejn il-kontrolli huma ddelegati lil għadd ta' awtoritajiet kompetenti jew deċentrati. B'mod partikolari, eżempji ta' l-aħjar prassi għandhom jinxterdu. Għal dan il-għan, ir-rapporti għandhom ikun disponibbli għas-setturi u r-reġjuni oħra fi ħdan l-Istati Membri u għall-Kummissjoni. Ir-riżultati tal-verifika għandhom jitqisu wkoll waqt l-ippjanar tal-programm tal-verifika u fil-kuntest tar-reviżjoni tal-pjan waħdieni integrat ta’ kontroll nazzjonali multiannwali.
      6.5.   Riżorsi
      L-Istati Membri għandhom jassiguraw li l-awtoritajiet kompetenti jkollhom biżżejjed setgħat ta' implimentazzjoni, u riżorsi, bl-awtorità xierqa, biex jistabbilixxu, jimplimentaw u jżommu sistema ta' verifika effettiva.
      Ir-riżorsi umani u relatati meħtieġa għall-ġestjoni, monitoraġġ u reviżjoni tal-proċess ta' verifika għandhom ikunu disponibbli, meta wieħed iżomm quddiem għajnejh li l-awtoritajiet kompetenti kollha u l-attivitajiet ta' verifika tagħhom għandhom ikunu vverifikati fuq perjodu ta' żmien mhux iktar minn ħames snin. Il-gwida ġenerali dwar ir-riżorsi meħtieġa għall-verifiki hija pprovduta mill-ISO 19011. It-tim ta' verifika jista' jinkludi, sabiex ikollu l-għarfien espert biex jissodisfa l-iskop u l-ambitu tal-verifika u tal-programm(i) ta' verifika, it-tagħqid ta' verifikaturi speċjalisti fil-qasam ġenerali u tekniku ma' esperti tekniċi. Għandha tingħata attenzjoni lill-garanzjia ta' l-oġġettività u l-indipendenza tat-tim ta' verifika, l-aktar meta jinħtieġu esperti tekniċi. Għal dak il-għan, ir-rotazzjoni ta’ verifikaturi u/jew tat-timijiet ta’ verifika tista’ tgħin biex dan jinkiseb.
      6.6.   Kompetenzi tal-verifkatur
      Il-kompetenzi u l-kriterji għall-għażla tal-verifikaturi għandhom ikunu ddefiniti taħt l-intestaturi li jmiss:
      
                  —
               
               
                  Għarfien u ħiliet ġeneriċi – prinċipji, proċeduri u teknika ta’ verifika; ħiliet ta’ ġestjoni/organizzattivi
               
            
                  —
               
               
                  Għarfien u ħiliet tekniċi speċifiċi
               
            
                  —
               
               
                  Attributi personali
               
            
                  —
               
               
                  Edukazzjoni
               
            
                  —
               
               
                  Esperjenza ta’ xogħol
               
            
                  —
               
               
                  Taħriġ u esperjenza fil-verifika
               
            Huwa essenzjali li jitwaqqaf mekkaniżmu li jassigura li l-verifikaturi huma konsistenti u jinżammu l-kompetenzi tagħhom. Il-kompentenzi meħtieġa minn timijiet ta' verifika se jvarjaw skond il-qasam li fuqu qed ssir il-verifika fi ħdan is-sistemi ta' kontroll u ta' superviżjoni. Fir-rigward ta’ l-għarfien u l-ħiliet tekniċi meħtieġa mill-verifikaturi, għandhom jitqisu wkoll ir-rekwiżiti ta' taħriġ għall-impjegati li jwettqu l-kontrolli uffiċjali (Kapitolu 1 ta' l-Anness II mar-Regolament (KE) Nru 882/2004).
      
         (1)  ĠU L 31, 1.2.2002, p. 1.
      
         (2)  “Linji ta' gwida għall-kwalità u/jew għall-verifika tas-sistemi ta' ġestjoni ambjentali” (Guidelines for quality and/or environmental management systems auditing), ippubblikat mill-Organizzazzjoni Internazzjonali għall-Istandardizzazzjoni, fl-1 ta' Ottubru 2002.
      
         (3)  “Sistemi ta' ġestjoni tal-kwalità – Elementi fundamentali u vokabolarju” (Quality management systems – Fundamentals and vocabulary), ippubblikat mill-Organizzazzjoni Internazzjonali għall-Istandardizzazzjoni, Diċembru 2000.